Diari Oficial de la Generalitat Valenciana


Sumari del DOGV 9884, del 03-07-2024 (2024/6354)

Extracte de la Resolució de 26 de juny de 2024, de la rectora de la Universitat d'Alacant, per la qual es convoca «Concurs de Curtmetratges Torrerífico (2024)».
----------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6354


Data del document
:   03-07-2024

Organisme emissor
:   Universitat d'Alacant

Tipus de document
:   Extracte

Extracte de la Resolució de 26 de juny de 2024, de la rectora de la Universitat d'Alacant, per la qual es convoca «Concurs de Curtmetratges Torrerífico (2024)». [2024/6354]  
BDNS(Identif.):771166  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/771166)  
  
Primer. Beneficiàries  
Qualsevol persona física hi podrà obtenir la condició de beneficiària i sol·licitar aquest premi amb:  
- Edat mínima de catorze anys.  
- Domicili fiscal a Espanya.  
- Autorització necessària del pare, la mare o el/la representant legal si el/la participant és menor de divuit anys. En cas que els progenitors estiguen divorciats, l'autorització l'ha de signar el/la progenitor/a que ostente la guarda i custòdia del menor. S'hi haurà d'acreditar la representació legal.  
  
Segon. Objecte  
L'objecte d'aquesta convocatòria és la promoció d'un concurs obert per a fomentar la creació cultural que ajuda a augmentar la qualitat de les produccions de creadors/es en el sector audiovisual.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 27 de juny de 2024, en la següent url:  
https://www.boua.ua.es/Acuerdos/DescargarAcuerdo/51053  
  
Quarta. Quantia  
S'hi concedirà un nombre màxim de 3 premis, l'assignació dels quals es distribuirà fins a un màxim de 1.700 € de la manera següent:  
- Premi del jurat al millor curtmetratge, dotat amb 1.000 €.  
- Premi del jurat accèssit, dotat amb 500 €.  
- Premi del públic, dotat amb 200 €.  
  
Cinquè. Termini de presentació de sol·licituds  
El termini de presentació començarà l'endemà de la publicació en el DOGV i finalitzarà el diumenge, dia 13 d'octubre de 2024, a les 23.59 h.  
La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.  
  
Sisè. Altres dades  
L'assignació de premis es realitzarà sobre la base dels criteris següents:  
  
Adjudicació Ponderació  
Adequació a la temàtica 15 punts  
Guió 25 punts  
Direcció 25 punts  
Interpretació 25 punts  
Fotografia 5 punts  
Muntatge i edició 5 punts  
  
Alacant, 26 de juny de 2024. La vicerectora de Cultura, Esport i Extensió Universitària (p. d. s. R 22.12.2020): Catalina Iliescu Gheorghiu.